Қонуни Ҷумҳурии Тоҷикистон

Оид ба ворид намудани тағйиру илова ба Қонуни Ҷумҳурии Тоҷикистон «Дар бораи Буҷети давлатии Ҷумҳурии Тоҷикистон барои соли 2013»

ҚАРОРИ

Маҷлиси намояндагони Маҷлиси Олии Ҷумҳурии Тоҷикистон

Дар бораи қабул кардани Қонуни Ҷумҳурии Тоҷикистон «Оид ба ворид намудани тағйиру илова ба Қонуни Ҷумҳурии Тоҷикистон «Дар бораи Буҷети давлатии Ҷумҳурии Тоҷикистон барои соли 2013»

Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру илова ба Қонуни Ҷумҳурии Тоҷикистон «Дар бораи Буҷети давлатии Ҷумҳурии Тоҷикистон барои соли 2013» қабул карда шавад.

 **Раиси Маҷлиси намояндагони**

**Маҷлиси Олии Ҷумҳурии Тоҷикистон Ш.ЗУҲУРОВ**

**ш.Душанбе, 25 декабри соли 2013 №1390**

**Моддаи 1.** Ба моддаи 15 Қонуни Ҷумҳурии Тоҷикистон аз 19 ноябри соли 2012 «Дар бораи Буҷети давлатии Ҷумҳурии Тоҷикистон барои соли 2013» (Ахбори Маҷлиси Олии Ҷумҳурии Тоҷикистон, с. 2012, №11, мод. 938; с.2013, № 3, мод. 203; №7, мод. 503; Қонуни Ҷумҳурии Тоҷикистон аз 11 октябри соли 2013, №1022; Қонуни Ҷумҳурии Тоҷикистон аз 11 октябри соли 2013, №1023; Қонуни Ҷумҳурии Тоҷикистон аз 31 октябри соли 2013, №1024; Қонуни Ҷумҳурии Тоҷикистон аз 25 ноябри соли 2013, №1031; Қонуни Ҷумҳурии Тоҷикистон аз 9 декабри соли 2013, №1032) тағйиру иловаи зерин ворид карда шаванд:

-қисми 17 бо мазмуни зайл илова карда шавад:

«17. Таҷҳизоти истеҳсолӣ ва масолеҳи сохтмонии барои сохтмони Фабрикаи мурғпарварии «Беҳамто», воқеъ дар ноҳияи Ёвон аз ҷониби ширкати «Galaxy Trading FZE» воридшаванда, ки номгӯй ва ҳаҷми онҳоро Ҳукумати Ҷумҳурии Тоҷикистон муқаррар менамояд, аз пардохти андоз аз арзиши иловашуда ва боҷи гумрукӣ озод карда мешавад.»;

-қисмҳои 17, 18 ва 19 мувофиқан қисмҳои 18, 19 ва 20 ҳисобида шаванд;

-дар қисми 19 калима ва рақами «қисми 17» ба калима ва рақами «қисми 18» иваз карда шаванд.

**Моддаи 2.** Қонуни мазкур аз 1 майи соли 2013 мавриди амал қарор дода шавад.

 **Президенти**

**Ҷумҳурии Тоҷикистон Эмомалӣ Раҳмон**

**ш.Душанбе, 26 декабри соли 2013 №1033**